Colin Riordan

Mae Colin Riordan yn academydd o wledydd Prydain. Ar 1 Medi 2012 cafodd ei benodi'n Llywydd ac yn Is-Ganghellor Prifysgol Caerdydd.

 Addysgodd 
Derbyniodd yr Athro Riordan ei PhD o Brifysgol Manceinion ym 1986.

 Gyrfa 
Bu'n Ddarlithydd, ac wedyn yn Uwch Ddarlithydd mewn Almaeneg ym Mhrifysgol Abertawe fo1986 i 1998.

Daeth yn Athro Almaeneg ym Mhrifysgol Newcastle ym 1998, cyn cael ei ddyrchafu'n Ddirprwy Is-Ganghellor a Phennaeth Adran y Dyniaethau a'r Gwyddorau Cymdeithasol yn Awst 2005.

Yn Hydref 2007 daeth yn Is-Ganghellor Prifysgol Essex. Ar 1 September 2012 daeth yn Is-Ganghellor Prifysgol Caerdydd.

 Bywyd Personol 
Yn Tachwedd 2017, yn fuan wedi Diwrnod Dathlu Deurywioldeb, datganodd Riordan mewn ebost i staff Prifysgol Caerdydd ei fod yn ystyried ei hun yn berson deurywiol. Nododd y BBC ei fod wedi dweud, "Ychydig o Is-Gangellorion yn unig sydd wedi siarad am fod yn hoyw neu'n lesbaidd, ac nid yw'r un wedi siarad am fod yn ddeurywiol, hyd y gwn i." Mae ganddo ddwy ferch o'i briodas flaenorol.

 Cyfeiriadau 

Categori:Genedigaethau 1959
Categori:Academyddion Prifysgol Abertawe
Categori:Ieithyddion o'r Deyrnas Unedig